Semantiline kolmnurk

Semantiline kolmnurk ehk semiootiline kolmnurk ehk Frege kolmnurk on  keeleteaduses ja semiootikas kasutatav skeem, mis näitlikustab, et märk pole keelevälise asjaga vahetult seotud. Süsteemi osad on tähistaja (sümbol keeles, sõna), tähistatav (eseme peegeldus teadvuses) ja asi reaalsuses (keeleväline asi, olend, olem, omadus, tegevus jms).

Gottlob Frege eeskujul võtsid semantilise  kolmnurga kasutusele Charles Kay Ogden ja Ivor Armstrong Richards raamatus "The Meaning of Meaning" ('Tähenduse tähendus') 1923. aastal (seetõttu on levinud ka nimetus "Ogdeni-Richardsi kolmnurk").
Keeleteadus
Semiootika
Keelefilosoofia